
JUDEŢUL BISTRIŢA-NĂSĂUD

CONSILIUL JUDEŢEAN
HOTĂRÂRE
privind aprobarea Documentaţiei de Avizare a Lucrărilor de Intervenţie şi a indicatorilor tehnico-economici, aferenţi obiectivului de investiții „Modernizare DJ 172 K, km 1+316-4+875, Reteag-Braniștea, județul Bistriţa-Năsăud”
Consiliul Judeţean Bistriţa-Năsăud, întrunit în şedinţă ordinară în data de 25.09.2019, în prezenţa a 30 de consilieri judeţeni;
Având în vedere:

       
- Referatul de aprobare nr.IX/19012 din 13.09.2019 al Preşedintelui Consiliului Judeţean Bistriţa-Năsăud; 

- Raportul comun nr.IV/19018 din 13.09.2019 al Direcţiei drumuri județene, mediu, transport şi Direcţiei economice din cadrul Consiliului Judeţean Bistriţa-Năsăud;
- prevederile art.44 alin.(1) şi art.45 din Legea nr.273/2006 privind finanţele publice locale, cu modificările şi completările ulterioare;
- prevederile art.1 alin.(1), alin.(2) lit.b) pct.(ii), art.(5) alin.(1) lit.b) pct.(i) și art.9 din Hotărârea Guvernului nr.907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările şi completările ulterioare;

- prevederile art.22 din Legea nr.10/1995 privind calitatea în construcţii, republicată, cu modificările şi completările ulterioare;
- Avizul Consiliului Tehnico - Economic (CTE) al Consiliului Judeţean Bistriţa-Năsăud nr.14/18.06.2019 privind Documentaţia de Avizare a Lucrărilor de Intervenţie şi indicatorii tehnico-economici, aferenţi obiectivului de investiții „Modernizare DJ 172 K, km 1+316-4+875, Reteag-Braniștea, județul Bistriţa-Năsăud”;
- prevederile Capitolului 84.02 ”Transporturi”, articolul 71.01.30 ”Alte active fixe”, poziția nr.13.3.11 din Anexa la Hotărârea Consiliului Judeţean Bistriţa-Năsăud nr.78/2019 privind a patra rectificare a bugetului de venituri şi cheltuieli al Judeţului Bistriţa-Năsăud pe anul 2019 și estimările pe anii 2020-2022;
- Documentaţia de Avizare a Lucrărilor de Intervenţie pentru obiectivul de investiții „Modernizare DJ 172K, km 1+316-4+875, Reteag-Braniștea, județul Bistriţa-Năsăud”, elaborată de S.C. STARCOM EXIM S.R.L. Cluj-Napoca, înregistrată la Consiliul Judeţean Bistriţa-Năsăud cu nr.IV/4038 din 14.03.2019;
- avizul nr.IA/19998 din 24.09.2019 al Comisiei economice;
- avizul nr.IA/20014 din 24.09.2019 al Comisiei de urbanism.

În temeiul prevederilor art.173 alin.(1) lit.b), alin.(3) lit.f), art.182 alin.(1) și (3) coroborat cu art.139 alin.(3) lit.e), art.196 alin.(1) lit.a) privind Codul administrativ, cu modificările și completările ulterioare,
HOTĂRĂŞTE:
         Art.1 Se aprobă Documentaţia de Avizare a Lucrărilor de Intervenţie, elaborată de către S.C. STARCOM EXIM S.R.L. Cluj-Napoca, pentru obiectivul de investiții „Modernizare DJ 172 K, km 1+316-4+875, Reteag-Braniștea, județul Bistriţa-Năsăud”, prevăzută în Anexa nr.1.                                                                           
Art.2 Se aprobă indicatorii tehnico-economici, aferenţi obiectivului de investiții „Modernizare DJ 172 K, km 1+316-4+875, Reteag-Braniștea, județul Bistriţa-Năsăud”, prevăzuți în Anexa nr.2.                                                                                                                                       
Art.3  Anexele nr.1 și nr.2 fac parte integrantă din prezenta hotărâre.
Art.4 Prezenta hotărâre a fost adoptată cu un număr de 29 voturi „pentru” și 1 consilier județean nu a votat.
Art.5 Cu ducerea la îndeplinire a prevederilor prezentei hotărâri se încredinţează Direcţia drumuri județene, mediu, transport – Serviciul administrare drumuri județene şi Direcţia economică din cadrul Consiliului Judeţean Bistriţa-Năsăud. 
Art.6 Prezenta hotărâre se comunică de către Serviciul juridic cu:
· Administratorul public al județului;

· Direcţia drumuri județene, mediu, transport - Serviciul administrare drumuri județene;
· Direcţia economică;
· S.C. STARCOM EXIM S.R.L. Cluj-Napoca;
· Instituţia Prefectului - judeţul Bistriţa-Năsăud.
          VICEPREŞEDINTE,                           Contrasemnează:                                

             VASILE PUICA            SECRETARUL GENERAL AL JUDEŢULUI,

                                                MICA OPREA

